wickkiey/tamil-wikipedia-chunked huggingface dataset:
# கிரில்

**கூனிப்பொடி** அல்லது **கிரில்** என்பது ஒர் சிறு கடல் வாழ் மீன் இனம் ஆகும். கணுக்காலி தொகுதியில் ஓடுடைய இனங்கள் என்ற உட்தொகுதியை சேர்ந்தவை கிரில்கள். பார்ப்பதற்கு இறால் போன்ற தோற்றமுடையவை. இவை உணவுச் சங்கிலி அமைப்பில் மிக முக்கியமான இடத்தைப் பெறுகின்றன. இவை ஃபைடொபிளாங்டான்களையும், ஸூபிளாங்டாங்களையும் (கடல் வாழ் நுண்ணுயிரிகள்) உணவாக கொள்கின்றன. இந்த வகை கிரில்களை பென்குவின்களும் பல பெரிய மீன்களும் விரும்பி உண்ணும்.
# கிரில்

## பெயர்க் காரணம்

*கிரில்* என்ற பெயர் நோர்வே மொழிச் சொல்லான ** என்பதில் இருந்து வந்ததாகும். இது *சிறிய மீன் குஞ்சு* எனப் பொருள்படும்.
# கரணவாய் மூத்த விநாயகர் ஆலயம்

** கரணவாய் மூத்த விநாயகர் கோயில் ** யாழ்ப்பாணம் வடமராட்சிப் பிரதேசத்திலுள்ள கரணவாய் கிராமத்தில் அமைந்துள்ள வரலாற்றுப் பிரசித்திபெற்ற ஆலயம் ஆகும்.
# கரணவாய் மூத்த விநாயகர் ஆலயம்

## விநாயக வழிபாட்டின் வளர்ச்சி

விநாயக வழிபாட்டின் வளர்ச்சி கி.பி. 6 ம் நூற்றாண்டளவில் புராணங்களின் செல்வாக்கினால் விரிந்து வளர்ச்சியடைந்த கணபதி உபநிடதம் ஏரம்ப உபநிடதம் கணபதியை மும்மூர்திகளுள் மேலான பிரம்மமாக காட்டின.கணபதிக்கு பல்வேறு வடிவங்களை முன்னோராகிய ரிஷிகள் காட்டினார். உ ச்சிட்ட கணபதி , மஹா கணபதி, ஊர்தத்துவ கணபதி, பிங்கள கணபதி, இலட்சுமி கணபதி என ஐந்து வடிவங்களை கொடுத்து வழிபடடனர். பார்க்கவ புராணம் சிந்தமணி விநாயகர், கஜநாத விநாயகர், விக்னவிநாயகர், மயூரேச விநாயகர், தூமகேது விநாயகர், கணேசர் , மஹோத்கட விநாயகர், உடுண்டி விநாயகர், வல்லபை விநாயகர் என ஒன்பது வடிவங்களை கொடுக்கின்றது.
# வலிகாமம் கல்வி வலயம்

**வலிகாமம் கல்வி வலயம்** (Valikamam educational zone) இலங்கை கல்வி அமைச்சின் கீழ் இயங்கி வரும் ஓர் கல்வி வலயம் ஆகும். இது இலங்கையின் வட மாகாணத்தில் காணப்படும் 12 கல்வி வலயங்களில் ஒன்றாகத் திகழ்கின்றது. இக்கல்வி வலயம் தனக்கு உட்பட்ட பிரதேசத்தில் உள்ள பாடசாலைகளைப் பரிபாலித்தல், நிவகித்தல் போன்ற செயற்பாடுகளை மேற்கொண்டு வருகின்றது. மேலும் பரீட்சைகள் நடாத்துதல், ஆசிரியர், அதிபர்களை நியமித்தல் போன்ற செயற்பாடுகளையும் இக்கல்வி வலயமே மேற்கொண்டு வருகின்றது. இப்போது இக்கல்வி வலயத்தின் பணிப்பாளர் திருமதி பி. செல்வின் இறேனியஸ் ஆவார். மேலும் இதன் நிர்வாக செயற்பாடுகளை இலகுவாக்கும் பொருட்டு சங்கானை, சண்டிலிப்பாய், உடுவில், தெல்லிப்பழை என நான்கு கோட்டங்களாகப் பிரிக்கப்பட்டுள்ளது.
# அகமது படேல்

**அகமது படேல்** (Ahmed Patel) (பிறப்பு: 21 ஆகஸ்டு 1949; இறப்பு 25 நவம்பர் 2020) இந்தியாவின் குஜராத் மாநிலத்தின் பரூச் நகரத்தைச் சார்ந்த இந்திய தேசிய காங்கிரசு கட்சித் தலைவர்களில் ஒருவர். 2001 முதல் சோனியா காந்தியின் அரசியல் ஆலோசகராக உள்ளார். 2004 மற்றும் 2009 இந்தியப் பொதுத் தேர்தல்களில் காங்கிரசு கட்சியின் வெற்றிக்காகப் பாடுபபட்டவர்.  
அகமது படேல் குஜராத் மாநிலத்திலிருந்து 7 முறை இந்திய நாடாளுமன்ற உறுப்பினராகத் தேர்ந்தெடுக்கப்ப்பட்டவர். அதில் மூன்று முறை மக்களவைக்கும் நான்கு முறை மாநிலங்களவைக்கும் தேர்ந்தெடுக்கப்பட்டவர்.
# ரிவாத் மக்கள்

**ரிவாத் மக்கள்** (Riwat) பாகிஸ்தான் பஞ்சாப் மாநிலத்தில், வடமேற்கு எல்லைப்புற மாகாணம் மற்றும் இந்தியாவின் காஷ்மீர் சந்திக்கும் மலைப்பகுதியில் அமைந்த ரவாத் எனுமிடத்தில் 19 இலட்சம் (1.9 மில்லியன்) ஆண்டுகளுக்கு முன்னர் வாழ்ந்த கீழ் பழைய கற்கால மனிதர்களை குறிப்பிடுகிறது.  
19 இலட்சம் ஆண்டுகளுக்கு முன்னர் ஆப்பிரிக்காவிலிருந்து குடிபெயர்ந்து பாகிஸ்தானின் ரவாத் பகுதியில் வாழ்ந்தாக கருதப்படும் ரிவாத் மக்களைப் பற்றிய குறிப்புகள், 1983-இல் தொல்லியல் அகழ்வாராய்ச்சியாளர்களால் கண்டு பிடிக்கப்பட்டது. இத்தொல்லியல் களங்களின் காலம் குறித்த ஆய்வுகள் தொடர்ந்து செய்யப்பட்டு வருகின்றன.  
1983 ஆம் ஆண்டில் இப்பகுதியில் வாழ்ந்த ரிவாத் மக்கள் பயன்படுத்தியதாகப் கருதப்படும் படிகக் கல்லால் ஆன கைவினை பொருட்கள் கிடைத்துள்ளது. மேலும் ரிவாத் அகழ்வாராய்ச்சிப் பகுதி எண் 55-இல், 45,000 ஆண்டுகளுக்கு முன்னர் மக்கள் வாழ்ந்த பகுதி கண்டுபிடிக்கப்பட்டுள்ளது.
# மௌனகுரு அருளம்பல சுவாமிகள்

## **<big>சுவாமிகளின் வரலாற்றுச் சரித சுருக்கம்</big>**
1990ம் ஆண்டு இந்து கலைக்களஞ்சியத்தில் திரு.பொ.பூலோகசிங்கம் அவர்கள் பாரதி போற்றிய யாழ்ப்பாணத்துச் சுவாமிகள் வியாபாரிமூலையைச் சேர்ந்த அருளம்பல சுவாமிகளே என ஆதாரங்களுடன் நிலைநாட்டியுள்ளார்.  
1992ம் ஆண்டு வியாபாரிமூலையில் டாக்டர் மு.க.முருகானந்தன் அவர்கள் தலைமையில் யாழ்ப்பாணத்துச் சுவாமிகள் சபை அமைக்கப்பட்டு கலாநிதி நா.ஞானகுமாரன் (சிரேஷ்ட விரிவுரையாளர், மெய்யியற்றுறை, யாழ்ப்பாணப்பல்கலைக்கழகம்.) அவர்கள் ‘பாரதி போற்றிய யாழப்பாணத்துச் சுவாமிகள்’ வியாபாரிமூலை, அல்வாய் வடக்கு அருளம்பல சுவாமிகளே என தகுந்த ஆதாரங்களுடன் “பாரதி போற்றிய அருளம்பல சுவாமிகள்” எனும் ஆய்வு நூலினை வெளியிட்டுள்ளார்கள்.  
06.09.1998 இல் ஸ்ரீ இராமகிருஷ்ணமிசன் இலங்கை கிளையின் தலைவர் சுவாமி ஆத்மகணானந்தா அவர்கள் தலைமையில் ஸ்ரீ இராமகிருஷ்ணமிசன் சுவாமிகளும் யாழ்ப்பாணத்துச் சுவாமிகள் ஆலயத்திற்கு வருகைதந்தனர்.  
2000ம் ஆண்டு யாழ்ப்பாணத்துச் சுவாமிகளான சி.வே.அருளம்பலசுவாமிகள் அருளிச்செய்த “மண் விண் வினாவிடை” எனும் நூல் பேராசிரியர் நா.ஞானக்குமாரன் அவர்களால் பதிப்பிக்கப்பட்டு யாழ்ப்பாணம் இந்து சமயப்பேரவையால் வெளியிடப்பட்டது. யாழ்ப்பாணத்துச் சுவாமிகள் சபை (அல்வாய் வடக்கு, சி.வே.அருளம்பல சுவாமிகள், வதிரி, வியாபாரிமூலை) இலங்கை இந்து சமய, இந்து கலாச்சார அலுவல்கள் திணைக்களத்தினால் 18.12.2001 HA/4/J/197 ஆம் இலக்கத்தில் பதிவு செய்யப்பட்டது.  
வியாபாரிமூலை யாழ்ப்பாணத்துச் சுவாமிகள் சமாதி ஆலயம் புதுப்பிக்கப்பட்டு சுவாமி அருளானந்தா அவர்கள் தலைமையில் 25.11.2004 இல் குடமுழுக்கு செய்யப்பட்டது. அன்று சுவாமி அருளானந்தா எமுதிய “யாழ்ப்பாணத்து மௌன குருவின் சரித சுருக்கம் – மீண்டும் அருள்தர வந்தேன்” என்னும் நூலும் வெளியிடப்பட்டது. திரு.பொ.சபாபதிப்பிள்ளை அவர்கள் குலத்தோன்றல்களான டாக்டர் சதானந்தன், திருவாளர்கள் சி.முத்துக்கிருஷ்ணன், சா.நவரத்தினராசா போன்றவர்கள் சமாதி ஆலயப் புனருத்தாரணப் பணிக்கு பொருளுதவி புரிந்ததோடு நித்திய பூசைகளையும் பொறுப்பேற்றுள்ளனர்.  
2007ம் ஆண்டு பேராசிரியர் நா.ஞானக்குமாரன் அவர்கள் “பாரதி போற்றிய யாழ்ப்பாணத்துச் சுவாமி யார்?” எனும் கட்டுரை எழுதி அதில் யாழ்ப்பாணத்துச் சுவாமிகள் சி.வே.அருளம்பல சுவாமிகளே என ஆதாரங்கள் காட்டி தொண்டமானாறு செல்வச்சந்நிதியான் ஆச்சிரம வெளியீடான 2007 ஐப்பசிஇ கார்த்திகை ஞானச்சுடர் மலரில் வெளியிட்டுள்ளார்கள்.
# மௌனகுரு அருளம்பல சுவாமிகள்

## **<big>யாழ்ப்பாணத்து சுவாமிகளின் அற்புதங்களும் சித்துக்களும்</big>**

1. சுவாமிகள் பொலிகண்டி கடல் நீர்ப்பரப்பில் பல்வேறு இடங்களிலும் நின்று காட்சி கொடுத்தார்கள்.  
2. நாகை நீலலோசனி அம்மன் ஆலய வாசலில் நிஷ்டையின் பின் 41 நாட்கள் வாயூறு தண்ணீரில் இருந்தார்கள்.  
3. தீயிற் காய்ச்சிய இரும்பினை இவரது பாதத்திற் சுட்டபோது சுவாமிகள் மௌனமாக இருந்தார்கள்.  
4. பொலிசார் சுவாமிகளை அறையில் விட்டுப் பூட்டிவைத்தனர். சிறிது நேரத்தில் அவர் அறையில் இல்லாமல் கடற்கரையோரத்தில் நிஷ்டையில் இருந்தார்கள்.  
**சுவாமிகள் சித்தாடலை விரும்பாதவர் என்பது குறிப்பிடத்தக்கது.**
# மௌனகுரு அருளம்பல சுவாமிகள்

## **<big>வரலாற்று ஆதாரங்கள்</big>**

**பாரதியார் பாடல், பாரதி அறுபுத்தாறு எனும் பகுதியில்**  
**1. குருக்கள் ஸ்துதி (குள்ளச்சாமி புகழ்)**  
ஞானகுரு தேசிகனைப் போற்று கின்றேன்  
நாடனைத்துந் தானாவான் நலிவி லாதான்  
மோனகுரு திருவருளால் பிறப்பு மாறி  
முற்றிலும் நாம் அமர நிலை சூழ்ந்து விட்டோம்  
தேன்னைய பராசக்தி திறத்தைக் காட்டிச்  
சித்தினியல் காட்டிமனத் தெளிவு தந்தான்  
வானகத்தை இவ்வுலகி லிருந்து தீண்டும்  
வகையுணர்த்திக் காத்தபிரான் பதங்கள் போற்றி.  
**2.**  
**அ. யாழ்ப்பாணத்துச் சுவாமியின் புகழ்**  
கோவிந்த சாமிபுகழ் சிறிது சொன்னேன்  
குவலயத்தின் விழிபோன்ற யாழ்ப்பா ணத்தான்  
தேவிபதம் மறவாத தீர ஞானி  
சிதம்பரத்து நடராஜ மூர்த்தி யாவான்  
பாவியரைக் கரையேற்றும் ஞானத் தோனி  
பரமபத வாயிலெனும் பார்வை யாளன்  
காவிவளர் தடங்களிலே மீன்கள் பாயும்  
கழனிகள்சூழ் புதுவையிலே அவனைக் கண்டேன்.  
**ஆ.**  
தங்கத்தாற் பதுமை செய்தும் இதர லிங்கம்  
சமைத்துமவற் றினிலீசன் தாளைப் போற்றும்  
துங்கமுறு பக்தர்பலர் புவிமீ துள்ளார்  
தோழரே! ஏந்நாளும் எனக்குப் பார்மேல்  
மங்களஞ்சேர் திருவிழியால் அருளைப் பெய்யும்  
வானவர் கோன் யாழ்ப்பாணத் தீசன் தன்னைச்  
சங்கரனென் றெப்போதும் முன்னே கொண்டு  
சரணடைந்தால் அதுகண்டீர் சர்வ சித்தி.  
**3. குவளைக்கண்ணன் புகழ்**  
**அ.**  
யாழ்ப்பாணத் தையனையென் னிடங்கொ ணர்ந்தான்  
இணையடியை நந்திபிரான் முதுகில் வைத்துக்  
காழ்ப்பான கயிலைமிசை வாழ்வான் பார்மேல்  
கனத்தபுகழ்க் குவளையூர்க் கண்ணன் என்பான்  
பார்ப்பாரக் குலத்தினிலே பிறந்தான் கண்ணன்  
பறையரையும் மறவரையும் நிகராகக் கொண்டான்  
தீர்ப்பான சுருதி வழி தன்னிற் சேர்ந்தான்  
சிவனடியார் இவன்மீது கருணை கொண்டார்.  
**ஆ.**  
மகத்தான முனிவரெல்லாம் கண்ணன் தோழர்  
வானவரெல் லாங்கண்ணன் அடியா ராவார்  
மிகத்தானு முயர்ந்ததுணி வுடைய நெஞ்சின்  
வீரர்பிரான் கவளையூர்க் கண்ணன் என்பான்  
ஜகத்தினிலோர் உவமையிலா யாழ்ப்பா ணத்துச்  
சுவாமிதனை யிவனென்றான் மனைக்கொ ணர்ந்தான்  
அகத்தினிலே அவன்பாத மலரைப் பூண்டேன்  
அன்றெய்ப் போதேவீ டதுவே வீடு.  
**இவ்வாறு பாரதியார் யாழ்ப்பாணத்துச் சுவாமியின் புகழ் பாடியுள்ளார்.**
# மௌனகுரு அருளம்பல சுவாமிகள்

## **<big>அருளம்பல சுவாமிகளது நூல் விபரங்கள்</big>**

| இல. | நூலின் பெயா் | பிரசுாித்த இடம் | ஆண்டு | பக்கங்கள் |  |
| --- | --- | --- | --- | --- | --- |
| 1 | அருளம்பலம் சந்தேக நிவா்த்தி | புதுவை ஜெகநாதம் அச்சுக்கூடம் | 1924 | 64 |  |
| 2 | கற்பு நிலை | புதுவை கலாநிதி அச்சுக்கூடம் | 1926 | 128 |  |
| 3 | அநாதி பேதம் | கைவசமில்லை | - | - |  |
| 4 | சங்க வினாவிடை | கைவசமில்லை | - | - |  |
| 5 | சைவ வினாவிடை | கைவசமில்லை | - | - |  |
| 6 | தா்க்க சாஸ்திரம் | கைவசமில்லை | - | - |  |
| 7 | அருவாச தேவ ஆரம் | புதுவை கலாநிதி அச்சுக்கூடம் | 1927 | 40 |  |
| 8 | சீவதாிசி | புதுவை கலாநிதி அச்சுக்கூடம் | 1927 | 20 |  |
| 9 | நாகை நீலலோசனி அம்மன் தோத்திரம் | ஜனனோபகார அச்சுக்கூடம் – நாகபட்டணம் | 1928 | 16 |  |
| 10 | நாகை நீலலோசனி அம்மன் ஊஞ்சல் | ஜனனோபகார அச்சுக்கூடம் – நாகபட்டணம் | 1928 | 16 |  |
| 11 | கற்பு நிலைச் சுருக்கம் | ஜனனோபகார அச்சுக்கூடம் – நாகபட்டணம் | 1929 | 68 |  |
| 12 | பழைய வேற்பாட்டுடன் படிக்கை | ஜனனோபகார அச்சுக்கூடம் – நாகபட்டணம் | 1931 | 42 |  |
| 13 | ஆதிபுராணம் | காமினி அச்சுக்கூடம் - கண்டி | 1935 | 72 |  |
| 14 | ஆதி நீதி | ஜனனோபகார அச்சுக்கூடம் – நாகபட்டணம் | 1941 | 15 |  |
| 15 | மண் விண் வினாவிடை
1. கலியான அறிவிக்கை
2. நாச்சியார் பேரில் விண்ணப்பம்
3. முகிலமாதேவிக்குப் புலம்பல்
4. அருள் அம்பல ஆனந்த ஜோதி | நியூ கார்த்திகேயன் அச்சகம் - கொழுமு்பு 06 | 2001 | 51 | } |
# மௌனகுரு அருளம்பல சுவாமிகள்

## **<big>உசாத்துணைகள்</big>**

- **மீண்டும் அருள்தர வந்தேன்**
நூலாசிரியர் - சுவாமி அருளானந்தா  
- **www.ourjaffna.com**
- **www.viyaparimoolai.org**
- **www.mahendrangeethan.blogspot.com**
- **www.hainalama.wordpress.com**
- **srinoolakam.blogspot.com**
# ஸ்ரீவைஷ்ணவம்

**ஸ்ரீவைஷ்ணவ மரபு** அல்லது **ஸ்ரீவைஷ்ணவம்** (*Sri Vaishnav Sampradaya / Sri Vaishnavism*) இந்து சமயத்தின் பெரும் பிரிவுகளில் ஒன்றான வைணவத்தின் ஒரு கிளையாகும். ஸ்ரீவைஷ்ண சம்பிரதாயத்தில் **ஸ்ரீ** எனப்படும் இலக்குமியை, திருமாலுக்கு இணையாக கருதி வழிபடுவர். பக்தர்களின் கோரிக்கைகள், இலக்குமி வழியாக திருமாலிடம் சென்றால் எளிதில் நிறைவேறும் என்பது ஸ்ரீவைஷ்ணவர்களின் நம்பிக்கை ஆகும்.  
மேலும் தங்களை இராமானுஜரின் சம்பந்தம் உடையவர்கள் என்பதற்கு அடையாளமாக பஞ்ச சம்ஸ்காரம் எனும் தீட்சை எடுத்துக் கொள்ளும் ஸ்ரீவைஷ்ணவர்கள் தங்கள் முன் தோள்பட்டையில் சங்கு மற்றும் சக்கர சின்னங்களை முத்திரையிட்டுக் கொண்டு, உடலில் 12 இடங்களில் திருமண் காப்பு இட்டுக் கொள்வதுடன், தங்களை அடியேன் **இராமானுஜ தாசன்** என்று மற்றவர்களிடம் அடையாளப்படுத்திக் கொள்வதுடன், விஷ்ணுவின் ஆயிரம் பெயர்களில் ஒன்றைச் சூட்டிக் கொள்வர். பெண்கள் பஞ்ச சம்ஸ்கார தீட்சையின்போது இலக்குமியின் திருப்பெயர்களில் ஒன்றைச் சூட்டிக் கொள்வர்.  
ஸ்ரீவைஷ்ணவ சம்பிரதாயத்தில், சமசுகிருத வேதங்களும், ராமானுஜரால் வழங்கப்பட்ட ஸ்ரீ பாஷ்யம் மற்றும் ஆழ்வார்கள் பாடிய பாசுரங்களையும் முக்கிய நூல்களாக போற்றப்படுகிறது.  
மேலும் இராமானுஜரின் விசிட்டாத்துவைத தத்துவத்தை ஸ்ரீவைஷ்ண மரபு கடைப்பிடிக்கிறது. இலக்குமியுடன் கூடிய திருமால் மீதான் பக்தி, இலக்குமியுடன் கூடிய திருமால் விக்கிரக ஆராதனைகள், அர்ச்சனைகள், பாகவத தருமம், சத்சங்கம், நாம ஜெபம், நாம கீர்த்தனைகள், ஹரி கதாகாலட்சேபங்கள் செய்தல் ஸ்ரீவைஷ்ணவ சம்பிரதாயங்கள் ஆகும்.  
ஸ்ரீவைஷ்ணவர்கள் பஞ்ச சம்ஸ்காரம் செய்து கொள்வது வைகுந்தப் பிராப்தி எனும் மோட்சத்திற்கு வழிவகுக்கும் என கருதுகின்றனர்.  
ஸ்ரீவைஷ்ணவ சம்பிரதாயம் தமிழ்நாடு, ஆந்திரா மற்றும் மைசூர் பகுதிகளில் கடைப்பிடிக்கப்படுகிறது.
# ஸ்ரீவைஷ்ணவம்

## ஸ்ரீவைஷ்ணவப் பிரிவுகள்

வேதாந்த தேசிகர் காலத்திற்குப் பின்னர் பெருமாள் கோயில் பூஜைகள், சுவாமி வீதி உலா மற்றும் திருவிழாக்களில், தமிழ் வேதமான நாலாயிர திவ்யப் பிரபந்தப் பாடல்களை இசைப்பது தொடர்பாக பிணக்குகள் எழுந்தன. ஆழ்வார்களின் பாடல்கள் பெருமாள் கோயில் கருவறைகளில் இசைக்கக்கூடாது எனக் கருதியதால், ஸ்ரீவைஷ்ணவம் வடகலை, தென்கலை என இரண்டாகப் பிரிந்தது. தென் கலை பிரிவு ஸ்ரீவைஷ்ணவர்கள் தமிழ் வேதமாக கருதப்படும் நாலாயிர திவ்யப் பிரபந்தப் பாடல்களை பெருமாள் கோயில்களில் இசைக்கும் வழக்கம் கொண்டவர்கள்.
# ஸ்ரீவைஷ்ணவம்

## ஸ்ரீவைஷ்ணவ ஆச்சாரியர்கள்

- நாதமுனிகள்
- ஆளவந்தார்
- இராமானுசர்
- முதலியாண்டான்
- பிள்ளை லோகாச்சாரியர்
- வேதாந்த தேசிகர்
- மணவாள மாமுனிகள்
# ஸ்ரீவைஷ்ணவம்

## ஸ்ரீவைஷ்ணவத் தலங்களும், மடங்களும்

1. திருவரங்கம்
1. திருமலை – திருப்பதி
1. காஞ்சிபுரம்
1. மேல்கோட்டை, கர்நாடகா
1. திருப்பெரும்புதூர் (இராமானுசர் பிறந்த ஊர்)
1. அகோபில மடம், அகோபிலம், ஆந்திரப் பிரதேசம்
1. வானமாமலை மடம், வானமாமலை, திருநெல்வேலி
# ஸ்ரீவைஷ்ணவம்

## இதனயும் காண்க

- பஞ்ச சம்ஸ்காரம்
- பாஞ்சராத்திரம்
- வைகானசம்
# தமிழ் தொலைக்காட்சி தொடர்கள்

**தமிழ் தொலைக்காட்சி தொடர்கள்** அல்லது **தமிழ் சீரியல்** (Tamil television soap opera) என்பது தமிழ்நாடு, சிங்கப்பூர், மலேசியா மற்றும் இலங்கை போன்ற நாடுகளில் வாழும் தமிழர்களால் தயாரிக்கப்படும் ஒரு பொழுதுபோக்கு அம்சம் ஆகும். பெரும்பாலான தொடர்கள் தமிழ்நாட்டில் தயாரிக்கப்பட்டு இந்தியா, இலங்கை, சிங்கப்பூர், மலேசியா, அசுத்திரேலியா, கனடா, அமெரிக்கா மற்றும் ஐரோப்பிய நாடுகளில் வாழும் தமிழ் மக்களால் அதிகம் பார்க்கப்படுகின்றன. பெரும்பாலான தமிழ் மொழித் தொடர்கள் குடும்ப சார்ந்த கதைக்களத்துடன் தயாரித்து ஒளிபரப்பு செய்து வருகின்றது. அதே தருணம் நகைச்சுவை, காதல், திகில், பரபரப்பூட்டும், மர்மம், வரலாறு போன்ற வகைகளிலும் தயாரிக்கப்படுகிறது.  
தமிழ் மொழியில் முதல் முதலில் 1980-ஆம் ஆண்டுகளில் தொடர்கள் தயாரிக்கப்பட்டு தூர்தர்ஷன் என்ற அலைவரிசையில் ஒளிபரப்பானது. அதை தொடர்ந்து 1990-ஆம் ஆண்டுகளில் பெரும்பாலான தொடர்கள் வாரத்தில் ஒரு நாள் மட்டுமே ஒளிபரப்பானது. தற்பொழுது சன் தொலைக்காட்சி, விஜய் தொலைக்காட்சி, ஜீ தமிழ், கலர்ஸ் தமிழ், ஜெயா தொலைக்காட்சி, சன் லைப், வசந்தம் தொலைக்காட்சி, பாலிமர் தொலைக்காட்சி, சக்தி தொலைக்காட்சி, ராஜ் தொலைக்காட்சி, பொதிகை தொலைக்காட்சி போன்ற பல தொலைக்காட்சிகள் தமிழில் இயக்குகின்றன.  
தமிழ் தொலைக்காட்சியில் வள்ளி என்ற தொடர் அதிக அத்தியாயங்களில் ஒளிபரப்பான முதல் தொடர் ஆகும். இந்த தொடர் திசம்பர் 17, 2012-ஆம் ஆண்டு முதல் 14 செப்டம்பர் 2019 வரை சன் தொலைக்காட்சியில் ஒளிபரப்பாகி **1961** அத்தியாயங்களுடன் நிறைவு பெற்றது.
# தமிழ் தொலைக்காட்சி தொடர்கள்

## வடிவம்

தமிழ்நாட்டில் 1980களில் இருந்து தொலைக்காட்சித் தொடர்கள் ஒளிபரப்ப ஆரம்பமானது. தமிழ் தொடர்கள் முதலில் மேடை நாடகங்களை எடுத்து 1980–1990 வரை காலங்களில் ஒரு குறிப்பிட்ட நேரத்தில் தூர்தர்ஷன் என்ற அலைவரிசையில் ஒளிபரப்பு செய்யப்பட்டது. அதை தொடர்ந்து 1986-ஆம் ஆண்டில் ஏவிஎம் மற்றும் கவிதாலயா போன்ற தயாரிப்பு நிறுவனங்களால் குடும்ப சார்ந்த கதைக்களத்துடன் குறுந்தொடர்கள் தயாரித்து ஒளிபரப்பப்பட்டன.  
தற்காலத்தில் உலகம் முழுவதும் தமிழ் தொலைக்காட்சித் தொடர்கள் மூன்று பிரிவுகளின் கீழ் பிரிக்கப்பட்டு பகல் நேரத்தொடர்கள் (11:00-15:00), மாலை நேரத்தொடர்கள் (18:00-19:59) மற்றும் இரவுத்நேர தொடர்கள் (பிரதான நேரம்) (20:00-23:00) என்ற பிரிவில் ஒளிபரப்பாகி வருகின்றது. இன்று பல அலைவரிசைகள் நாடகத் தொடர்களை ஒளிபரப்பும் போது இலக்கு அளவீட்டுப் புள்ளியை அதிகமாகப் பெறுவதற்குத் தொலைக்காட்சி அலைவரிசைகள் விரும்புகின்றன.
# தமிழ் தொலைக்காட்சி தொடர்கள்

## தோற்றம்

### 1980 கள்

தமிழ் தொடர்கள் முதலில் மேடை நாடகங்களை எடுத்து 1980–1990 வரை காலங்களில் ஒரு குறிப்பிட்ட நேரத்தில் தூர்தர்ஷன் என்ற அலைவரிசையில் ஒளிபரப்பு செய்யப்பட்டது. அதை தொடர்ந்து 1986 ஆம் ஆண்டில் ஏவிஎம் தயாரிப்பில் 'ஒரு மனிதனின் கதை', 'நேற்றைய மனிதர்கள்' (1988), நாணயம் (1991) மற்றும் பிரபல இயக்குநர் பாலச்சந்திரன் என்பவர் 'மின் பிம்பங்கள்' என்ற தயாரிப்பு நிறுவனத்தின் கீழ் இயக்கிய 'ரயில் சிநேகம்' (1989) போன்ற சில தொடர்கள் தூர்தர்ஷன் என்ற அலைவரிசையில் ஒளிபரப்பானது.
# தமிழ் தொலைக்காட்சி தொடர்கள்

## தோற்றம்

### 1990-1999

1993 ஆம் ஆண்டில் கலாநிதி மாறனால் சன் தொலைக்காட்சி என்ற அலைவரிசையும் மற்றும் இந்திய அரசுத்துறையாள் பொதிகை தொலைக்காட்சி என்ற அலைவரிசையும் 14 ஏப்ரல் 1993 ஆம் ஆண்டில் ஆரம்பிக்கப்பட்டன. அதை தொடர்ந்து 14 அக்டோபர் 1994 ஆம் ஆண்டு ராஜ் தொலைக்காட்சியும் போன்ற பொழுதுபோக்கு அலைவரிசைகள் ஆரம்பமானது. இந்த தொலைக்காட்சிகள் வருகைக்கு பிறகு நாகாவின் மர்மதேசம் (1995–1998), பாலச்சந்திரனின் 'காதல் பகடை' (1996–1998), ரமணி விஸ் ரமணி (1998), பிரேமி (1999), காசளவு நேசம் (1999-2000) மற்றும் ஏவிஎம் இன் தயாரிப்பில் 'முத்துக்கள்' (1995), 'எனக்காகவா' (1995), 'நிம்மதி உங்கள் சாய்ஸ்' (1997), 'ஆட்சி இன்டெர்னஷனல்' (1998), 'ஒரு பெண்ணின் கதை' (1998) மற்றும் நடிகை ராதிகா சரத்குமார் தயாரித்து மற்றும் நடித்த சித்தி (1999-2001) போன்ற பல தொடர்கள் ஒளிபரப்பானது.  
சிங்கப்பூர் நாட்டில் 1 செப்டம்பர் 1995 'பிரீமியர் 12' தற்பொழுது (வசந்தம் தொலைக்காட்சி (2008 முதல்)) என்ற பெயரில் முதல் தமிழ் அலைவரிசை ஆரம்பிக்கப்பட்டது. அதை தொடர்ந்து மலேசியாவில் அஸ்ட்ரோ வானவில் என்ற அலைவரிசை 1 ஜூன் 1996 ஆம் ஆண்டும் இலங்கையில் முதல் தமிழ் மொழி தொலைக்காட்சி சேவை 20 அக்டோபர் 1998 ஆம் ஆண்டில் மகாராஜா கூட்டு நிறுவனத்தால் சக்தி தொலைக்காட்சியும் அதை தொடர்ந்து 1999 ஆம் ஆண்டில் முன்னாள் முதலமைச்சர் செல்வி ஜெ. ஜெயலலிதாவால் ஜெயா தொலைக்காட்சி என்ற செயற்கைக்கோள் தொலைக்காட்சியும் ஆகஸ்ட் 22, 1999 இல் ஆரம்பிக்கப்பட்டது.  
- முதல் தமிழ்த் தொலைக்காட்சி தொடர்களுக்கான விருது 1996 இல் சிங்கப்பூர் நாட்டில் பிரீமியர் 12 என்ற அலைவரிசை மூலம் 'பிரீமியர் 12 விருதுகள்' என்ற பெயரில் வழங்கப்பட்டது.
- மர்மதேசம் என்ற தொடர் 1997ஆம் ஆண்டு ஒளிபரப்பாகி தமிழர்கள் மத்தியில் பிரபலமான தொடர் ஆகும். இந்த தொடர் குறுந்தட்டு வடிவிலும் நல்ல வியாபாரம் செயப்பட்டது என்பது குறிப்பிடத்தக்கது.
# தமிழ் தொலைக்காட்சி தொடர்கள்

## தோற்றம்

### 2000-2009

இந்த ஆண்டுகளில் எல்லா வீடுகளிலும் தொலைக்காட்சி பேட்டி சென்று அடைந்த காரணத்தால் தமிழ்த் தொலைக்காட்சி துறை மிகவும் பிரபலமானது. 2000 ஆண்டுகளில் மக்கள் தொலைக்காட்சி (2006) கலைஞர் தொலைக்காட்சி (2007), மெகா தொலைக்காட்சி (2007), ஜீ தமிழ் (2008) மற்றும் வசந்த் தொலைக்காட்சி (2008) போன்ற பல பொழுதுபோக்கு அலைவரிசைகள் புதிதாக ஆரம்பிக்கப்பட்டது.  
2000 ஆம் ஆண்டில் குட்டி பத்மினியின் கிருஷ்ணதாசி (2000-2002), கவியாஞ்சலி (2001–2002), மெட்டி ஒலி (2002-2006), கோலங்கள் (2003-2009) கல்கி (2004-2007), காதலிக்க நேரமில்லை (2007-2008) போன்ற பல நெடும் தொடர்கள் ஒளிபரப்பானது.  
- நடிகை ராதிகா நடித்த சித்தி (1999-2001) என்ற தொடர் இந்திய தொடர்களில் அதிகம் பார்க்கப்பட்ட தொடர்களில் ஒன்றாகும், மேலும் அந்த நேரத்தில் அதிகம் பார்த்த தமிழ் தொடரும் இதுவாகும்.
- சன் தொலைக்காட்சியில் ஒளிபரப்பான மெட்டி ஒலி (2002-2006) என்ற தொடர் மிகப்பெரிய மக்கள் மத்தியில் மிகவும் பிரபலமான வெற்றித் தொடர் ஆகும். இந்த தொடர் பொதுவாக 48.3 இலக்கு அளவீட்டுப் புள்ளியை பெற்றுள்ளது. இந்த தொடரில் நடித்த கலைஞர்களுக்கு தமிழ்நாடு அரசால் கலைமாமணி விருதுகள் வழங்கப்பட்டது என்பது குறிப்பிடத்தக்கது.
- இந்த ஆண்டில் விகடன் ஒளித்திரை என்ற நிறுவனம் தயாரித்து நடிகை தேவயானி நடித்த கோலங்கள் என்ற தொடர் அதிக அத்தியாயத்தில் ஒளிபரப்பான முதல் தமிழ் தொடர் ஆகும். இந்த தொடர் 24 நவம்பர் 2003 முதல் 4 டிசம்பர் 2009 வரை சன் தொலைக்காட்சியில் இரவு 9 மணிக்கு ஒளிபரப்பாகி **1533** அத்தியங்களுடன் நிறைவு பெற்றது.
- மாயாவி என்ற தொடர் முதல் இந்திய மற்றும் ஆசிய முப்பரிமாண தொலைக்காட்சித் தொடர் ஆகும். இந்த தொடர் 2006ஆம் ஆண்டு ஜெயா தொலைக்காட்சியில் ஒளிபரப்பானது. இது இந்தி, தெலுங்கு மொழி, மலையாளம், மராத்திய மொழி, குஜராத்தி, கொரிய மொழி, மாண்டரின் மொழி, மற்றும் ஆங்கிலம் போன்ற பல மொழிகளில் மொழி மாற்றம் செய்யப்பட்டு பல நாடுகளில் ஒளிபரப்பான முதல் தமிழ் தொடர் என்பது குறிப்பிடத்தக்கது.
- இந்த ஆண்டுகளில் பல பிரபல வெள்ளித்திரை நடிகைகளான மீனா, கௌசல்யா, தேவயானி, குஷ்பூ, சங்கவி, சிம்ரன், மற்றும் கௌதமி போன்ற நடிகைகள் சின்னத்திரையில் அறிமுகமான ஆண்டு ஆகும்.
# தமிழ் தொலைக்காட்சி தொடர்கள்

## தோற்றம்

### 2010-2022

2010 ஆம் ஆண்டுகளில் நாதஸ்வரம் (2010-2015), அழகி (2011-2016),, சரவணன் மீனாட்சி (2011-2013), பொம்மலாட்டம் (2012-2016), தெய்வமகள் (2013-2018), கல்யாணம் முதல் காதல் வரை (2014-2017), நந்தினி (2017-2018) போன்ற பல வெற்றி தொடர்கள் ஒளிபரப்பானது. இந்த காலப்பகுதியில் இலக்கு அளவீட்டுப் புள்ளி பரவலாக அறியப்பட்ட வார்த்தையாகும்.  
2010 ஆம் ஆண்டு முதல் 2016 ஆம் ஆண்டு வரை பாலிமர் தொலைக்காட்சி, ராஜ் தொலைக்காட்சி, விஜய் தொலைக்காட்சி, ஜீ தமிழ், ஜெயா தொலைக்காட்சி, கலர்ஸ் தமிழ், புதுயுகம் தொலைக்காட்சி, சன் தொலைக்காட்சி மற்றும் வேந்தர் தொலைக்காட்சி போன்ற பல அலைவரிசைகளில் இந்தி மொழி மாற்றுத் தொடர்கள் ஒளிபரப்பாகி நேரடி தமிழ்த் தொடருக்கு மிகப்பெரிய சவாலாக அமைந்தது. அதை எதிர்த்து பல சின்னத்திரை நடிகர்கள் போராட்டம் மேட்கொண்டனர். அதன் விளைவாக 2015 ஆம் பின்பகுதியில் மொழிமாற்று தொடர்களின் ஆதிக்கம் சரிவடைந்து பல தரமான நேரடித் தமிழ் தொடர்கள் தயாரிக்கப்பட்டு ஒளிபரப்பாகிறது.  
2017 ஆம் ஆண்டு காலத்திற்கு பிறகு ஒளிபரப்பாகும் பல தொடர்கள் தெலுங்கு, கன்னடம், மராத்தி, வங்காளம் மற்றும் ஹிந்தி தொடர்களின் மறு ஆக்கத் தொடர்கள் ஆகும். விஜய் தொலைக்காட்சி மற்றும் ஜீ தமிழ் போன்ற அலைவரிசைகள் தமது சகோதர அலைவரிசையியில் ஒளிபரப்பான வெற்றி தொடர்களை இலக்கு அளவீட்டுப் புள்ளியை மையமாக வைத்து மறு ஆக்கம் செய்கின்றன. அப்படி மறு ஆக்கம் செய்த தொடர்களான மௌன ராகம் (2017-2020), மெளன ராகம் 2 (2021-)செம்பருத்தி (2017-), பூவே பூச்சூடவா (2017-2021), சிவா மனசுல சக்தி (2019-2020), பாரதி கண்ணம்மா (2019-), பாக்கியலட்சுமி (2020-), சத்யா (2019-2021), சத்யா 2 (2021-), கண்ணான கண்ணே (2020-) மற்றும் திருமதி ஹிட்லர் (2020-) போன்ற பல தொடர்கள் ஒளிபரப்பாகின்றன. ரோஜா மற்றும் பாரதி கண்ணம்மா போன்ற தொடர்கள் இலக்கு அளவீட்டுப் புள்ளியில் முதல் இடம் பிடித்துள்ளது என்பது குறிப்பிடத்தக்கது.  
[[வாணி போஜன் புதுயுகம் பேட்டியில் ராமே ஆண்டாலும் ராவணே ஆண்டாலும் படத்தில்]]
- இந்த ஆண்டு சின்னத்திரையில் இருந்து சிவகார்த்திகேயன், வாணி போஜன் மற்றும் பிரியா பவானி சங்கர் போன்ற நடிகர்கள் வெள்ளித்திரையில் நடித்து வெற்றியும் கண்ண்டுள்ளனர் என்பது குறிப்பிடத்தக்கது.
- தமிழ்த் தொலைக்காட்சி வரலாற்றில் முதல் முறையாக நந்தினி என்ற தொடர் தமிழ், தெலுங்கு, கன்னடம், மலையாளம் போன்ற நான்கு மொழிகளில் தயாரிக்கப்பட்ட முதல் தொடர் ஆகும். இந்த தொடர் சனவரி 23, 2017 முதல் டிசம்பர் 22, 2018 ஆம் ஆண்டு வரை இரவு 9 மணிக்கு சன் தொலைக்காட்சியில் ஒளிபரப்பானது.
- 2013 ஆம் ஆண்டு முதல் 2014 ஆம் ஆண்டு வரை முதல் முறையாக கொரியன் தொடர்கள் தமிழில் மொழியில் கே-தொடர்கள் என்ற பெயரில் ஒலிச்சேர்க்கை மாற்றம் செய்யப்பட்டு புதுயுகம் தொலைக்காட்சியில் ஒளிபரப்பானது.
- சன் தொலைக்காட்சியில் ஒளிபரப்பான நாதஸ்வரம் என்ற தொடரின் ஆயிரமாவது அத்தியாயத்தை மார்ச் 5, 2015ஆம் ஆண்டு காரைக்குடி அருகில் உள்ள பள்ளத்தூர் கிராமத்தில் இருந்து இடைவேளை இன்றி, தொடர்ச்சியாக தொலைக்காட்சியில் நேரடியாக ஒளிபரப்பு செய்யப்பட்டது. இந்தக் காட்சியை சரத் கே. சந்தர் ஒளிப்பதிவு செய்தார். உலகத் தொலைக்காட்சி வரலாற்றில் தொடர்ச்சியாக ஒரே ஷாட்டில், 23 நிமிடங்கள் 25 வினாடிகளில் ஒளிபரப்பான தொடர் ஆகும்.
- சன் தொலைக்காட்சி வரலாற்றில் முதல் முறையாக கிழமை நாட்களில் ஒளிபரப்பான முதல் மொழி மாற்றுத்மொழி மாற்றுத் தொடர் நாகினி ஆகும். இந்த தொடர் ஜூன் 27, 2016 முதல் ஜனவரி 21, 2017 வரை திங்கள் முதல் சனிக்கிழமை வரை இரவு 10 மணிக்கு ஒளிபரப்பாகி 178 பகுதிகளுடன் நிறைவு பெற்றது. இது ஒளிபரப்பாகி சில கிழமைகள் இலக்கு அளவீட்டுப் புள்ளியில் 5வது இடம் பிடித்துள்ளது.
# தமிழ் தொலைக்காட்சி தொடர்கள்

## தோற்றம்

### 2020-2021

2020 ஆம் ஆண்டு கொரோனாவைரசு பெரும் தொற்று நோய் பரவல் காரணமாக தமிழ்த் தொலைக்காட்சித் துறை மிகப்பெரிய சவால்களை எதிர்கொண்டது. இதன் விளைவாக ஏப்ரல் 3 முதல் எல்லா தொடர்களும் தற்காலிகமாக நிறுத்தப்பட்டு ஜூலை 27, 2020 ஆம் ஆண்டு முதல் மீண்டும் ஒளிபரப்பானது. அதே தருணம் மின்னலே, தமிழ்ச்செல்வி, அழகு, ராசாத்தி அரண்மனை கிளி, நாம் இருவர் நமக்கு இருவர்-1 மற்றும் நாயகி-1 போன்ற பல தொடர்கள் நிறுத்தப்பட்டுள்ளது என்பதும் குறிப்பிடத்தக்கது.
# தமிழ் தொலைக்காட்சி தொடர்கள்

## நாடுவாரியான தொலைக்காட்சியும் மற்றும் தொடர்ககளும்

-
-
# தமிழ் தொலைக்காட்சி தொடர்கள்

## நாடுவாரியான தொலைக்காட்சியும் மற்றும் தொடர்ககளும்

### சிங்கப்பூர் தொடர்கள்

சிங்கப்பூர் நாட்டில் 1 செப்டம்பர் 1995 ஆம் ஆண்டு முதல் 'பிரீமியர் 12' என்ற பெயரில் தமிழ் மொழி அலைவரிசை சேவை ஆரம்பிக்கப்பட்டது. 2008 ஆம் ஆண்டு முதல் வசந்தம் தொலைக்காட்சி என்று பெயர் மாற்றம் செய்யப்பட்டு ஒளிபரபபாகி வருகின்றது. இந்த அலைவரிசையில் வேட்டை 1 (2010), நியங்கள் (2011), நீயா (2015), கண்ணும் கண்ணும் கொள்ளையடித்தால் (2018), ரௌத்ரம் (2019), சிங்கா ஏர்லைன்ஸ் (2019), அறிவான் (2019-2020), தில்லானா (2019-2020), யார்? (பருவம் 3) (2020), ரோமியோ அண்ட் ஜூலியட் (2020), கவசம் (2020) போன்ற பல வித்தியாசமான கதைக்கரு கொண்ட தொடர்கள் ஒளிபரப்பாகி 'ஆசிய தொலைக்காட்சி விருது'களும் வென்றது என்பது குறிப்பிடத்தக்கது.  
இங்கு தயாரிக்கப்படும் தொடர்களில் தென் கொரியா மற்றும் சீனா தொடர்களின் தாக்கம் அதிகமக உள்ளது. இந்த தொடர்கள் கிழமையில் 4 நாட்கள் ஒளிபரப்புகிறது, தொடர்களின் அத்தியாயங்கள் 30 முதல் 60 வரை, 1 முதல் 5 பருவங்கள் எடுக்கப்படுகிறது. இவர்களின் தொடர் நவீன காலத்திற்கு ஏட்ப பிரமாண்டமாக மற்றும் கதை அம்சங்கள் இளைஞர்களை கவரும் வகையில் காதல், மருத்துவம், கற்பனை, விடலைப் பருவம், திகில், மர்மம், நகைச்சுவை நாடகம், பரபரப்பூட்டும், அதிரடி போன்ற பல வகைகளுடன் பாடல் காட்சிகள் என பல சிறப்பு அம்சங்களுடன் தயாரிக்கப்படுகிறது.  
இந்த நாட்டு சின்னத்திரை நட்சத்திரங்களை கௌரவிக்கும் விதமாக வருடத்திற்கு ஒரு முறை 'பிரதான விழா' என்று பெயரில் விருதுகள் வழங்கப்படுகின்றன. 2020 ஆம் ஆண்டு முதல் சிங்கப்பூர் தமிழ்த் தொடர்கள் தமிழ்நாட்டுத் தொலைக்காட்சியான பாலிமர் தொலைக்காட்சியில் ஒளிபரப்பானது. உயிரே, அறிவான் மற்றும் வேட்டை போன்ற தொடர்கள் ஜீ5 என்ற ஓடிடி தளத்திலும் வெளியானது.
# தமிழ் தொலைக்காட்சி தொடர்கள்

## நாடுவாரியான தொலைக்காட்சியும் மற்றும் தொடர்ககளும்

### மலேசியத் தொடர்கள்

மலேசியா நாட்டில் த. ஆனந்தகிருஷ்ணன் என்பவரால் 1 ஜூன் 1996 ஆம் ஆண்டு அஸ்ட்ரோ வானவில் என்ற முதல் தமிழ் பொழுதுபோக்கு அலைவரிசை ஆரம்பிக்கப்பட்டது. இந்த தொலைக்காட்சியில் களவாணி கண்டுபிடி (2020), கல்யாணம் 2 காதால் (2020), யார் அவன் (2020), ராமானுஜன் (2020), சீரியல் பேய் (2021) போன்ற பல குறும் தொடர்கள் ஒளிபரப்பானது.
# தமிழ் தொலைக்காட்சி தொடர்கள்

## நாடுவாரியான தொலைக்காட்சியும் மற்றும் தொடர்ககளும்

### தமிழ்நாட்டுத் தொடர்கள்

-  
அதிகமக்களால் பார்க்கப்படும் தொலைக்காட்சி தொடர்களில் சன் தொலைக்காட்சிக்கு முதல் இடம். அடுத்தபடியாக விஜய் தொலைக்காட்சி மற்றும் ஜீ தமிழ், கலர்ஸ் தமிழ் தொலைக்காட்சி, ராஜ் தொலைக்காட்சி, ஜெயா தொலைக்காட்சி, பொதிகை தொலைக்காட்சி, புதுயுகம் தொலைக்காட்சி தொடர்கள் உள்ளது. இந்த தொலைக்காட்சியில் ஒளிபரப்பாகும் தொடர்கள் பெரும்பாலும் குடும்ப கதைகள்தான். ஆரம்பகாலத்தில் வாரநாட்களில் தொடர்களை ஒளிபரப்பாகி வந்ததது, 2000ஆம் ஆண்டு கால பகுதியில் திங்கள் முதல் வெள்ளி வரை ஒளிபரப்பாகியது, 2015ஆம் ஆண்டுக்கு பிறகு சன் தொலைக்காட்சி, விஜய் தொலைக்காட்சி, ஜீ தமிழ் போன்ற அலைவரிசைகள் திங்கள் முதல் சனிக்கிழமை தொடர்கள் ஒளிபரப்பாக்கி வருகின்றது.
# தமிழ் தொலைக்காட்சி தொடர்கள்

## நாடுவாரியான தொலைக்காட்சியும் மற்றும் தொடர்ககளும்

### இலங்கைத் தொடர்கள்

இலங்கையில் சக்தி தொலைக்காட்சி, நேத்திரா டிவி, வசந்தம் தொலைக்காட்சி போன்ற பல தமிழ் தொலைக்காட்சி அலைவரிசைகள் இருந்தாலும் அதிகளவான மக்கள் தமிழ்நாட்டுத் தொலைக்காட்சி தொடர்களையே அதிகமாக பார்க்கின்றனர், தமிழ் நாட்டு தொடர்கள் தமிழர்கள் மற்றும் இன்றி சிங்களவர்களாலும் பார்க்கப்படுகின்றது. இலங்கையில் தமிழ் தொடர்கள் தயாரிப்பது மிகவும் அரிது, இன்றளவும் தமிழ்நாட்டு தொலைக்காட்சி தொடர்களை வாங்கி இலங்கை தொலைக்காட்சியில் ஒளிபரப்பும் செய்து வரும் வழக்கம் உண்டு. 2014ஆம் ஆண்டு சக்தி தொலைக்காட்சியில் சின்னத்திரை என்ற தலைப்பில் மாதம் ஒரு தொடர் என்ற விகிதத்தில் ஒளிபரப்பு செய்து வந்தது. இலங்கை தமிழ் தொலைக்காட்சி நிறுவனங்கள் தொடர்களை தயாரிப்பதைவிட பல தரமான பொழுதுபோக்கு நிகழ்ச்சிகளை தயாரிப்பதில் தான் அதிக கவனம் செலுத்துகின்றது.  
2019 ஆம் ஆண்டு கால பிற்பகுதியில் 7கே, அமாயா, ருத்ராக்ஷரா, போன்ற சில தரமான தொடர்கள் சக்தி தொலைக்காட்சியால் தயாரிக்கப்பட்டு ஒளிபரப்பானது.
# தமிழ் தொலைக்காட்சி தொடர்கள்

## நாடுவாரியான தொலைக்காட்சியும் மற்றும் தொடர்ககளும்

### ஐக்கிய இராச்சியம்

ஐக்கிய இராச்சியத்தில் உள்ள தீபம் தொலைக்காட்சியில் இலங்கை தமிழர்களால் முதல் முதலில் தயாரிக்கப்பட்ட நெடும்தொடர் சித்திரா, இந்த தொடர் ஐரோப்பா நாடுகளில் உள்ள தமிழர்களால் அதிகளவாக பார்க்கப்பட்டது. இந்த தொடர் இலங்கை தொலைக்காட்சியான நேத்திரா தொலைக்காட்சியிலும் ஒளிபரப்பானது என்பது குறிப்பிடத்தக்கது.  
அனைத்துலக ஒலிபரப்புக் கூட்டுத்தாபனம் தமிழ் என்ற தொலைக்காட்சி வருகைக்கு பிறகு ராதிகாவின் ராடான் மீடியாவொர்க்ஸ் என்ற நிறுவனத்துடன் இணைத்து தயாரித்த தொடர் யாழினி, இந்த தொடர் இலங்கை தமிழர்களின் வாழ்க்கையை பிரதிபலிக்கும் முதல் நெடும் தொடர் ஆகும். இந்த தொடர் இலங்கை தொலைக்காட்சியான சக்தி தொலைக்காட்சிலும் ஒளிபரப்பானது. இதையடுத்து இலங்கை யாழ்ப்பாணத்தில் தயாரிக்கப்பட்ட முதல் நெடும் தொடர் 'மர்மக்குழல்' என்ற தொடர் ஆகும். இந்த தொடரில் முற்றிலும் இலங்கைத் தமிழர்களே நடித்துள்ளார்கள் என்பது குறிப்பிடத்தக்கது.
# தமிழ் தொலைக்காட்சி தொடர்கள்

## கதை அம்சம்

பெரும்பாலான தமிழ்த் தொடர்களின் கதைகள் குடும்பம், நகைச்சுவை, மர்மம் போன்றவற்றை மையமாக வைத்தே தயாரிக்கப்பட்டது. பிரபல புதின எழுத்தாளர் இந்திரா சௌந்தரராஜானின் நாவல்களை மையமாக வைத்து 'இயந்திர மனிதன்', மர்மதேசம், கிருஷ்ணதாசி, 'விடாது கருப்பு', 'சிவமயம்' போன்ற பல தொடர்கள் உருவாக்கப்பட்டது.  
தற்காலத்தில் தமிழ் தொடர்களின் கதைகள் சந்தர்ப்பத்திற்கு ஏட்ப மாற்றப்படும் வழக்கம் உண்டு. ஒரு தொடர் உருவாகும் பொது முழு கதையையும் எழுதிய பிறகு எடுப்பதில்லை, காரணம் இலக்கு அளவீட்டுப் புள்ளியை அதிகமாகப் பெறுவதற்குகாக கதைகள் மாற்றப்படும். தமிழ்த் தொடர்கள் பெரும்பாலும் கூட்டு குடும்ப கதை, கணவன் மனைவி அல்லது மாமியார் மருமகள் கதையை மையமாக வைத்துதான் எடுக்கப்படுகின்றது.  
தொடர்கள் ஆரம்பித்த காலத்தில் இருந்து மக்கள் மத்தியில் பெரும் வரவேட்பை பெற்ற கதைகளில் மர்மத் தொடர்களும் அடங்கும். 1995ஆம் காலகட்டத்தில் ஒளிபரப்பான நாகாவின் மர்மதேசம், 'விடாது கருப்பு' போன்ற தொடர்கள் இன்றளவும் மக்களால் அறியப்படுகிறது. இந்த தொடர்கள் தற்பொழுது சிடி வடிவில் விற்கப்பட்டு வருவதும் குறிப்பிடத்தக்கது.
# தமிழ் தொலைக்காட்சி தொடர்கள்

## கதை அம்சம்

### காதல்கதைகள்

விஜய் தொலைக்காட்சியில் ஒளிபரப்பான 'காதலிக்க நேரமில்லை' (2007-2008) என்ற தொடர் இளைஞர்கள் மத்தியில் மிகவும் பிரபலமான தொடர் ஆகும். இந்த தொடரின் முகப்பு பாடல் இணையத்தில் அதிகமாக பதிவிறக்கம் செய்யப்பட்ட தொடர் ஆகும். அதை தொடர்ந்து இது ஒரு காதல் கதை, அன்பே வா (2009-2010), ஆஹா (2012), போன்ற பல தொடர்கள் ஒளிபரப்பானது.
# தமிழ் தொலைக்காட்சி தொடர்கள்

## கதை அம்சம்

### நகைச்சுவைக்கதைகள்

பெரும்பாலும் நகைச்சுவைத் தொடர்கள் வாரநாட்களில்தான் ஒளிபரப்பாகி வந்தந்து. முதல் முதலில் 2010ஆம் ஆண்டு காலத்தில் கிழமை நாட்களில் தொடர்கள் ஒளிபரப்ப தொடங்கி மக்கள் மத்தியில் நல்ல வரவேட்பும் பெற்றது.
# தமிழ் தொலைக்காட்சி தொடர்கள்

## கதை அம்சம்

### பக்திக்கதைகள்

பக்தி தொடருக்கு சிறுவர்கள் முதல் பெரியவர்கள் வரை பல ரசிகர்கள் உண்டு. பெருமாளுமான பக்தி தொடர்கள் அம்மன், முருகன் அல்லது நாகம் பற்றியே கதை அமைந்து இருக்கும். சரிகம நிறுவனம் தயாரித்த வேலன், ராஜ ராஜேஸ்வரி மற்றும் திரிசூலம், வேப்பிலைகாரி போன்ற தொடர்கள் 2000ஆம் ஆண்டு காலப் பகுதியில் மிகவும் பிரபலம்.
# தமிழ் தொலைக்காட்சி தொடர்கள்

## கதை அம்சம்

### பழிவாங்கும் கதைகள்

எல்லா அலைவரிசையில் ஒளிபரப்பாகும் தொடர்களில் பெரும்பாலும் பழி வாங்கும் கதை அம்சங்களில் தான் ஒளிபரப்பாகிறது. இந்த தொடர்கள் திகில் கதை அம்சத்தில் அல்லது குடும்பக்கதை அம்சத்திலும் இருக்கலாம். சன் தொலைக்காட்சியில் ஒளிபரப்பான ஆதிரா, கங்கா, நந்தினி ஒளிபரப்பாகும் அழகு, நாயகி விஜய் தொலைக்காட்சியில் ஒளிபரப்பாகும் நெஞ்சம் மறப்பதில்லை போன்ற பல தொடர்கள் இதற்குல் அடங்கும்.
# தமிழ் தொலைக்காட்சி தொடர்கள்

## கதை அம்சம்

### வரலாற்றுக்கதைகள்

தமிழ் தொலைக்காட்சியில் வரலாற்று தொடர்கள் தயாரித்து ஒளிபரப்பு செய்வது மிகவும் குறைவு, மக்கள் தொலைக்காட்சியில் ஒளிபரப்பான வீரப்பனின் வாழ்க்கையை மையமாக வாய்த்த எடுத்த சந்தனக்காடு, கலைஞர் தொலைக்காட்சியில் ஒளிபரப்பான ராமானுஜர், வசந்தம் தொலைக்காட்சியில் ஒளிபரப்பான அண்ணாமலை போன்ற சில தொடர்களை குறிப்பிடலாம்.
# தமிழ் தொலைக்காட்சி தொடர்கள்

## கதை அம்சம்

### தொன்மவியல் கதைகள்

தொன்மவியல் கதைகள் என்பது நாம் அறிந்த கதைகளை பற்றி அல்லது முன்பு நடத்த விடயங்களை பற்றி எடுக்க பட்ட தொடர்கள். உதாரணம்: கடவுள் களின் வாழ்க்கை வரலாறு பற்றிய கதை. சன் தொலைக்காட்சியில் ஒளிபரப்பான ஒளிபரப்பான மகாபாரதம், விஜய் தொலைக்காட்சியில் ஒளிபரப்பான தமிழ்க்கடவுள் முருகன் போன்றவை அடங்கும்.
# தமிழ் தொலைக்காட்சி தொடர்கள்

## கதை அம்சம்

### இளமைக்கால கதைகள்

இது இளைஞர்களின் கதைகளை கொண்ட வகை, பள்ளி பருவம், கல்லூரிப்பருவம், இளமை பருவம் போன்ற தருணங்களில் அவர்களின் வாழ்க்கை தருணத்தை கூறும் தொடர்களை இளமைக்காலத் தொடர்கள் என்று அழைக்கப்படும், இதை ஆங்கிலத்தில் டீன் செரிஸ் (Teen Series) என்று சொல்ல்வார்கள். இப்படி பட்ட தொடர்கள் முதல் முதலில் விஜய் தொலைக்காட்சியில் தான் 2005ஆம் ஆண்டில் கானா காணும் காலங்கள் என்ற பெயரில் ஒளிபரப்பானது., இந்த தொடருக்கு பிறகு கானா காணும் காலங்கள் பருவம் 2, கானா காணும் காலங்கள்-ஒரு கல்லூரியின் கதை, கானா காணும் காலங்கள்-கல்லூரி சாலை, மற்றும் கள்ளி காட்டு பள்ளிக்கூடம் போன்ற பல டீன் தொடர்கள் ஒளிபரப்பானது. இந்த தொடர்களை இளைஞர்கள் மட்டும் இன்றி பெரியவர்கள் மத்தியிலும் பிரபலமானது. சிங்கப்பூர் நாட்டு வசந்தம் தொலைக்காட்சியில் வெற்றி, குருபார்வை போன்ற தொடர்கள் பருவ எண்ணிக்கையின் அடிப்படையில் ஒளிபரப்பாகும்.
# தமிழ் தொலைக்காட்சி தொடர்கள்

## கதை அம்சம்

### திகில் கதைகள்

திகில் கதை என்பது பேய்களை மையமாக வைத்து எடுக்கப்படும் தொடர். எம்மை அறியாமலே எமக்குள் ஒரு பயத்தை வரவைக்கும் தொடர்களை திகில் தொடர் எனலாம். விஜய் தொலைக்காட்சியில் ஒளிபரப்பான காத்து கருப்பு, சுழியம், சன் தொலைக்காட்சியில் ஒளிபரப்பான ஆதிரா, பைரவி, வசந்தம் தொலைக்காட்சியில் ஒளிபரப்பான இருள் போன்ற தொடர்கள் இதற்குள் அடங்கும்.
# தமிழ் தொலைக்காட்சி தொடர்கள்

## கதை அம்சம்

### கற்பனைக்கதைகள்

நம்ப முடியாத விடயங்களை வியப்பூட்டும் வகை யில் எடுக்கப்படும் தொடர்கள் கற்பனை தொடர்கள் எனலாம்.  
- பிரபலமான கற்பனைக்கதை தொடர்கள்: மமை டியர் பூதம், ஜீ பூம்பா, நந்தினி, சந்திரகுமாரி.
# தமிழ் தொலைக்காட்சி தொடர்கள்

## கதை அம்சம்

### சமூகக்கதைகள்

சமூகத்தில் நடக்கும் ஜாதி, நிறம், ஏழை பணக்காரன் போன்ற பிரச்சனைகளை மையமாக வைத்து எடுக்கப்படும் தொடர்கள் சமூகத் தொடர்கள் ஆகும். தற்பொழுது கலர்ஸ் தமிழ்லில் ஒளிபரப்பாகும் பேரழகி, சிவகாமி போன்ற தொடர்கள் இதற்குல் அடங்கும்.
# தமிழ் தொலைக்காட்சி தொடர்கள்

## தயாரிப்பு

கவிதாலயா, ஏவிஎம், ராடான் மீடியாவொர்க்ஸ், விகடன் ஒளித்திரை, சினி டைம்ஸ், ஹோம் மீடியா, யுடிவி, திரு பிக்சர்ஸ், அபிநயா கிரியேஷன்ஸ், சத்ய ஜோதி படங்கள், விஷன் டைம்ஸ், அவ்னி டெலி மீடியா, பாலாஜி டெலிபிலிம்ஸ், சரிகம, சன் என்டர்டெயின்மெண்ட் போன்ற நிறுவனங்கள் பல தொடர்களை தயாரித்து வழங்குகின்றது. ஒரு மொழியில் தயாரித்த தொடர்களை வேறு மொழியில் அதே நிறுவனம் தயாரித்து வழங்கும் வழக்கம் தமிழ் தயாரிப்பு நிறுவனங்களில் உண்டு.
# தமிழ் தொலைக்காட்சி தொடர்கள்

## ஒளிபரப்பு

தமிழ்த் தொடர்கள் இந்திய மொழிகளான தெலுங்கு, மலையாளம், இந்தி, வங்காளம், ஒடிசா, கன்னடம் மற்றும் மராத்தி போன்ற மொழிகளில் மொழி மாற்று செய்யப்பட்டு ஒளிபரப்பாகி வருகின்றது. குறிப்பாக நந்தினி என்ற தொடர் சகோதர அலைவரிசையான சூர்யா தொலைக்காட்சி, ஜெமினி தொலைக்காட்சி, உதயா தொலைக்காட்சி மற்றும் சன் வங்காள போன்ற அலைவரிசைகளில் ஒளிபரப்பானது.
# தமிழ் தொலைக்காட்சி தொடர்கள்

## நீண்ட காலமாக ஒளிபரப்பான தொலைக்காட்சி தொடர்களின் பட்டியல்

| சந்திரலேகா | 8 October 2022 | 2304 | சன் தொலைக்காட்சி |
| --- | --- | --- | --- |
| வள்ளி | 1,961 | சன் தொலைக்காட்சி |  |
| கல்யாணப்பரிசு | 27 March 2020 | 1840 | சன் தொலைக்காட்சி |
| சரவணன் மீனாட்சி | 1,765 | விஜய் தொலைக்காட்சி |  |
| வாணி ராணி | 1,743 | சன் தொலைக்காட்சி |  |
| கோலங்கள் | 1,533 | சன் தொலைக்காட்சி |  |
| கஸ்தூரி | 1,532 | சன் தொலைக்காட்சி |  |
| தெய்வமகள் | 1,466 | சன் தொலைக்காட்சி |  |
| அவர்கள் | 1,372 | சன் தொலைக்காட்சி |  |
| திருமதி செல்வம் | 1,360 | சன் தொலைக்காட்சி |  |
| நாதஸ்வரம் | 1356 | சன் தொலைக்காட்சி |  |
| தற்காப்பு கலை தீர்த்த | 1,352 | சன் தொலைக்காட்சி |  |
| தென்றல் | 1,340 | சன் தொலைக்காட்சி | } |
# தமிழ் தொலைக்காட்சி தொடர்கள்

## மேலும் பார்க்க

- ஜீ தமிழ் தொலைக்காட்சி நிகழ்ச்சிகள்
- சன் தொலைக்காட்சி நாடகத் தொடர்கள் பட்டியல்
- ஜெயா தொலைக்காட்சி நிகழ்ச்சிகளின் பட்டியல்
- புதுயுகம் தொலைக்காட்சி நிகழ்ச்சிகளின் பட்டியல்
- பாலிமர் தொலைக்காட்சி நிகழ்ச்சிகளின் பட்டியல்
- விஜய் தொலைக்காட்சி நிகழ்ச்சிகளின் பட்டியல்
# ஆசியாவில் இனவாதம்

**ஆசியாவில் இனவாதம்** *(Racism in Asia)* உலகில் எங்கும் நிலவும் அதே காரணங்களால் நிலவுகிறது. பொதுவாக, ஆசிய நாடுகளில் இனவாதம் அண்மையிலோ ஆயிரமாண்டுகளுக்கு முன்போ ஏற்பட்ட வரலாற்று நிகழ்வுகளால் தொடர்ந்து நிலவுகிறது.  
பாக்கித்தான் மக்களுக்கு வங்கதேச மக்களின்பால் இனவாத உணர்வு நிலவுகிறது. இப்போராட்டம் இந்தியாவில் இருந்து மேற்கு பாக்கித்தானும் கிழக்கு பாக்கித்தானும் பிரிந்ததில் இருந்தே காணப்படுகிறது. இது இன்றைய பாக்கித்தானியர் ஒருங்கிணைந்த பாக்கித்தானின் அரசு அதிகாரத்தை ஏற்றதில் இர்ந்தே உருவாகியது. 1971 நாட்டு விடுதலைக்கு முந்தைய பாக்கித்தான அரசின் அரசியல், பொருளியல், மொழியியல், இனக்குழு பாகுபாட்டு உணர்வாலும் வங்கதேச விடுதலைப் போராட்ட்த்தின்போது பாக்கித்தானப் படை வங்காளிகள் மீது ஏவிய வன்கொடுமைகளாலும் , சிலர் பாக்கித்தானைச் சார்ந்த எதையுமே எதிர்க்கலாயினர். 1971 இல் நடந்த விடுதலைப் போரில் மூன்று மில்லியன் வங்கதேசத்தினர் பாக்கித்தானப் படைகளால் கொல்லப்பட்டனர். வங்கதேச அரசு இந்த வன்கொட்ய்மைகளுக்காக பாக்கித்தானின் அரசும் அதன் தலைவரும் மன்னிப்பு கோரவேண்டும் என்றும் போரில் நடந்த கிழக்குப் பாக்கித்தான மக்கள் படுகொலைக்குக் காரணமான அரசியல், படைதலைவர்கள் மீது நடவடிக்கை எடுத்து தண்டனை வழங்க வேண்டும் என்றும் கேட்டுவருகிறது. பாக்கித்தான் அரசு இந்தக் கோரிக்கையை இன்றுவரை புறக்கணித்தே வருகிறது.  
கம்போடியாவில் வரலாற்றிலேயே மிகப்பெரிய இனப்படுகோலை நடந்தேறியது. போல்போத்தால் தலைமைதாங்கி நட்த்தப்பட்ட கேமர் உரூசில் சீன இனகுழுவினரும் பிற அயல்நாட்டவரும் கம்போடியாவில் படுகொலை செய்யப்பட்டனர். வியட்நாம் போருக்கு முன்பு கம்போடியாவின் அரசியலில் சீனா தலையிட்டதால் இப்போராட்டம் வெடித்தது. இசுரவேலில், இனவாதம் யூத இசுரவேலருக்கும் முசுலிம், கிறித்தவப் பாலத்தீனருக்கும் இடையில் இனவாதப் போராட்டம் நிலவுகிறது. இசுரவேல் நாட்டை உருவாக்கியதால் ஏற்பட்ட இசுரவேல்- பாலத்தீனப் போராட்டத்தால் இனவாதம் வெடித்துக் கிளம்பிற்றுl.  
ஒட்டுமொத்தத்தில், ஆசியாவில் ஆயிரமாண்டுகளாக நிலவும் இனக்குழுப் போராட்டச் சிக்கல்களால் இனவாதம் தொடர்கிறது.
# ஆசியாவில் இனவாதம்

## புரூனே

புரூனே சட்டம் மலாய் இனக்குழுவைப் பாகுபடுத்திப் பார்க்கிறது. மலாய் இனக்குழு மேட்டிமை வாத்த்தைப் பின்பற்றுகிறது.
# ஆசியாவில் இனவாதம்

## சீனா

முதன்மைக்கட்டுரை: சீனாவில் இனவாதம் சீனமையவாதம் ஃஏன் மேட்டிமைவாதம், சீனாவில் இனக்குழுச் சிக்கல்கள்
# ஆசியாவில் இனவாதம்

## இந்தியா

மேலும் காண்க இந்தியாவில் இனக்குழு உறவுகள், ஆரிய இனம்#பிரித்தானிய அரசு]], பிரித்தானிய அரசில் ஆரிய மேட்டிமைவாதம்
# ஆசியாவில் இனவாதம்

## இந்தோனேசியா

மேலும் காண்க 1998 மே யகார்த்தா கிளர்ச்சிகள், இந்தோனேசியாவின் சீன எதிர்ப்புச் சட்டம்
# ஆசியாவில் இனவாதம்

## உருசியா

முதன்மைக்கட்டுரை: உருசியாவில் இனவாதம்
மேலும் காண்க|உருசியத் தாராளவாத மக்களாட்சிக் கட்சி|சோவியத் ஒன்றியத்தில் யூதர் வரலாறு|உருசியாவில் யூதர் வரலாறு}}
# ஆசியாவில் இனவாதம்

## தைவான்

சீனக்குடியரசின் தேசியச் சட்டம் எந்த புலம்பெயர்ந்தோருக்கு குடியுரிமை வழங்குவது என முடிவு செய்யும் முறைகளை எதிர்த்து கடுமையாக விமர்சனம் செய்யப்படுகிறது .
# ஆசியாவில் இனவாதம்

## தாய்லாந்து

முதன்மைக்கட்டுரை: தாய்லாந்தில் இனவாதம்
# ஆசியாவில் இனவாதம்

## வியட்நாம்

சீன-வியட்நாம் போரால் கோவா இனக்குழு மக்கள் பாகுபடுத்தப்பட்டதால் வியட்நாமில் வாழ்ந்த கோவா மக்கள் நாட்டை விட்டு புலம்பெயர நேர்ந்தது. பலர் ஓடக்காரர்களாக வெளியேறினர். 1978-79 இல் ஏறத்தாழ 450,000 சீன இனக்குழு மக்கள் வியட்நாமை விட்டு ஓடங்களில் அரசின் உதவியுடனோ அல்லது சீன எல்லைக்கு விரட்டப்பட்டோ வெளியேறினர்.
# தென் வியட்நாம்

**வியட்நாம் குடியரசு** எனப்படும் **தென் வியட்நாம்** (*South Vietnam*, ), 1955 முதல் 1975 வரை வியட்நாமின் தென்னரைப் பகுதியை ஆட்சி செய்த அரசமைப்பாகும். இது 1949 இல் "வியட்நாம் அரசு (State of Vietnam)" என பன்னாட்டளவில் ஏற்கப்பட்டது (1949;55), பின்னர் இது "வியட்நாம் குடியரசு (Republic of Vietnam)" ஆக மாறியது (1955;75). இதன் தலைநகரம் சாய்கோன் ஆகும். தென் வியட்நாம் எனும் பெயர் 1954 இல் நடந்த செனிவா மாநாட்டுக்குப் பிறகு பரவலாகப் பயன்படலாயிற்று. இம்மாநாடு வியட்நாமை பொதுவுடைமையை ஏற்கும்/ ஏற்காத இருவகைப் பிரிவுகளாகப் பிரிந்தது.  
நிகோ தின் தியேமைத் தலைவராகக் கொண்டு வியட்நாமியக் குடியரசு 1955 அக்தோபர் 26 இல் அறிவிக்கப்பட்டது. இதன் இறையாண்மையை அமெரிக்காவும் 87 நாடுகளும் ஏற்றன. இது பல பன்னாட்டவையின் சிறப்புக் குழுக்களில் உறுப்பினராக விளங்கியது. உருசியா 1957 இல் பன்னாட்டவையின் உறுப்பினராக தன் தன்சிறப்புரிமையைக் கொண்டு மருக்காமல் இருந்திருந்தால் இது பன்னாட்டவையின் உறுப்பினராகி இருக்கும்.  
தென்வியட்நாமின் தோற்றம் பிரெஞ்சு குடியேற்ரப் பகுதியாக விளங்கிய கொச்சின்சீனாவில் தொடங்குகிறது. இதில் வியட்நாமின் தென்பகுதியில் மூன்றில் ஒரு பகுதியைக் கொண்டிருந்தது. இது பிரெஞ்சு இந்தோசீனாவின் ஓர் உட்பிரிவாக இருந்தது. இரண்டாம் உலகப் போருக்குப் பிறகு, ஓ சி மின் தலைமையிலான வியட் மின் படை 1945 செப்டம்பரில்கனோயில் வியட்நாம் மக்களாட்சிக் குடியரசை நிறுவியதை அறிவித்தது. 1949 இல் பொதுவுடைமை எதிர்ப்பு வியட்நாம் அரசியல்வாதிகள் சாய்கோனில் ஓர் மாற்று எதிர்ப்பு அரசை பேரரசர் பாவோ தாய் தலைமையில் உருவாக்கினர். பாவோ தாய் முதன்மை அமைச்சர் நிகோ தின் தியேமால் நீக்கப்பட்டு முன்னவர் தானே குடியரசின் தலைவர் என வியட்நாம் வாக்கெடுப்பிற்குப் பிறகு அறிவித்துக்கொண்டார் . ஒரு படைக்கிளர்ச்சியில் துவோங் வான் மின்னால் நிகோ தின் தியேம் 1963 இல் கொல்லப்பட்டதும் தொடர்ந்து பல குறுங்காலப் படையாதிக்க அரசுகள் நிலவின. படைத் தளபதி நிகுயேன் வான் தியேயு 1967 முதல் 1975 வரை நாட்டின் தலைமையைத் தாங்கினார். வியட்நாம் போர் 1959 இல் வியட் காங் படை ஆயுதமேந்தி வியட்நாம் மக்களாட்சிக் குடியரசில் கிளர்ச்சியில் ஈடுபட்ட்தும் தொடங்கியது. 1968 இன் தெத் எதிர்ப்பின் பின்னர் போர் உச்சக்கட்ட்த்தை அடைந்தது அப்போது 1.5 மில்லியன் வியட்நாமிய வீrர்ர்களும் 500,000 அமெரிக்க வீர்ர்களும் தென்வியட்நாமில் இருந்தனர். 1973 இல் ஏற்பட்ட பாரிசு அமைதி உடன்படிக்கைக்குப் பிறகும், போர் வடக்கு வியட்நாமும் வியட் காங் படயும் 1975 ஏப்பிரல் 30 இல் சாய்கோனைக் கைப்பற்றி தென்வியட்நாம் அரசை வீழ்த்தும் வரை தொடர்ந்தது.
# தென் வியட்நாம்

## தலைவர்கள்

- 1946–47 '''பிரெஞ்சு கொச்சின்சீனா தன்னாட்சிக் குடியரசு.
இக்குடியரசு முதல் இந்தோசீனப் போரின் முடிவில் பிரான்சு .வியட்நாமுக்கு விடுதலை வழங்கும் கோரிக்கையை மறுக்கவே இது உருவாக்கப்பட்டது. இந்த அரசி 1947 இல் * தற்காலிகத் தென்வியட்நாம் குடியரசு* என வியட்நாமை ஒருங்கிணைக்கப் போவதாக்க் கூறிப் பெயர்மாற்றம் செய்யப்பட்டது.
:*நிகுயே வான் தின் (1946)
:*இலே வான் கோச் (1946-47)
:*நிகுயேன் வான் சுவான் (1947–48)
- 1948–49 *தற்காலிக வியட்நாம் நடுவண் அரசு*
இந்த "முந்து வியட்நாம்" அரசு ஒருங்கிணைந்த வியட்நாம் அரசை உருவாக்க ஆயத்தம் செய்தது. என்றாலும் கொச்சின் சீனாவின் சட்டக் காரணங்களால் இம்முயற்சி ஓராண்டு காலம் தள்ளிப் போக நேர்ந்தது.
:*நிகுயேன் வான் சுவான் (1948–49)
- 1949–55 *வியட்நாம் அரசு*. இது பன்னாட்டளவில் 1950 இல் ஏற்கப்பட்டது. உண்மையில் 60% அளவு வியட்நாமின் பரப்பு பொதுவுடைமை வியட் மின் படையால் கட்டுபடுத்தப்பட்டது. 1954 ஆம் ஆண்டில் 17 ஆம் வடக்கு இணைவரையில் வடக்கும் தெற்கும் பிரிக்கப்பட்டது.
:*பாவோ தாய் (1949–55). 1945 இல் பேரரசராக அறிவிக்கப்பட்டார்.
- 1955–75 *வியட்நாம் குடியரசு* வியட்நாம் போர் (1959–75) தன்னை கனோய்க்கு எதிராக நடத்தியது.
:*நிகோ தின் தியேம் (1955–63). முதலில் அமெரிக்காவால் மிகவும் பெருமையாகப் பேசப்பட்டவர். அமெரிக்கா பின்னணியில் இருந்த கிளர்ச்சியில் பின்னர் பதவிநீக்கம் செய்யப்பட்டார்.
:*நிகுயேன் வான் தியேயு (1965–75). முதல் அமைச்சர் நிகுயேன் சாவோ கை 1965–67 கால இடைவெளியில் உயர்நிலைத் தலைவராக விளங்கியவர்.
:*திரான் வான் கூவோங் (1975).
:*தூவோங் வான் மின் (இரண்டாம் முறை) (1975). மற்றவர்கள் பதவி துறந்தோடியதும் பொதுவுடைமையாளர்களிடம் அடிபணிந்தவர்.
- 1975–76 *தெற்கு வியட்நாம் குடியரசின் தற்காலிகப் புரட்சி அரசு*
:*குய்ன் தான் பாத் (1975–76)
, (அக்தோபர் 1954) இல் நடந்தபோது வெளியேறினர்.]]
# விஜய்குமார் மல்கோத்திரா

**விஜய்குமார் மல்கோத்திரா** (பிறப்பு: 3 டிசம்பர் 1931), தில்லிப் பகுதி பாரதிய ஜனதா கட்சியின் அரசியல்வாதி ஆவார். தில்லி சதர் மக்களவைத் தொகுதி, தெற்கு தில்லி மக்களவைத் தொகுதியிலிருந்து 6, 9 மற்றும் 14வது இந்திய நாடாளுமன்ற மக்களவை உறுப்பினராக 3 முறை தேர்ந்தெடுக்கப்பட்டவர்.
இரண்டு முறை தில்லி சட்ட மன்ற உறுப்பினராகத் தேர்ந்தெடுக்கப்பட்டவர். 2008-இல் தில்லி சட்டமன்ற எதிர்கட்சித் தலைவராக பணியாற்றியவர்.
1967-இல் தில்லி மாநகராட்சி மேயராக பணியாற்றியவர்.
# வார்ப்புரு:Oiint/doc

This template is used to include the double closed integral, usually in a mathematical formula. It overcomes a limitation of the which cannot display this symbol without clumsy workarounds.
# வார்ப்புரு:Oiint/doc

## Arguments

- **preintegral** the text or formula immediately before the integral
- **intsubscpt** the subscript below the integral
- **integrand** the text or formula immediately after the formula  
All parameters are optional.
# வார்ப்புரு:Oiint/doc

## Examples

;Two of Maxwell's equations, e.g. the Maxwell–Faraday equation and Ampère's circuital law (with Maxwell's addition).  
<pre></pre>  
:  
<pre></pre>  
:{\partial t} \ )\! \cdot {\rm d}\bold{S}</math>
}}
# டிரக்கியோடோமி

**டிரக்கியோடோமி** (tracheotomy) என்பது நுரையீரல் அழற்சி மற்றும் மூச்சுக்குழல் அழற்சியால், மூச்சு குழல் சேதமடைவதால் மூச்சுத் திணறல் உள்ளவர்களுக்கு இறுதி கட்ட முயற்சியாக செய்யப்படும் அறுவையுடன் கூடிய மருத்துவ சிகிச்சை முறையாகும்.  
டிரக்கியோடோமி சிகிச்சையின் போது தொண்டையின் நடு பகுதியில் துளையிட்டு, அதற்குள் இரப்பர் குழலை நுழைத்து நுரையீரலுக்கு நேரடியாக பிராணவாயுவை கொண்டு சேர்க்கும் சிகிச்சை முறை ஆகும்.  
நோயாளி எளிதாக மூச்சு விடும் சூழல் இருப்பின் தொண்டையில் பொருத்தப் பட்ட இரப்பர் குழாயை எடுத்து விட்டு தையல் போட்டுவிடுவார்கள்.
# மார்கரட் ஆல்வா

**மார்கரட் அல்வா** (Margaret Alva) (பிறப்பு:14 ஏப்ரல் 1942) இந்திய தேசிய காங்கிரசு கட்சியைச் சேர்ந்த அரசியல்வாதி ஆவார். இவரது கணவர் மற்றும் மாமியார் *வயலட் அல்வா* அகியோர் காங்கிரசு கட்சியின் தலைவர்கள் ஆவார். 2022ஆம் ஆண்டு குடியரசுத் துணைத் தலைவர் தேர்தல் போட்டியில் மதசார்பற்ற தேசிய முற்போக்கு கூட்டணி வேட்பாளராக அறிவிக்கப்பட்டார்.
# மார்கரட் ஆல்வா

## அரசியல்

### கட்சிப் பதவிகள்

1975 முதல் 1977 முடிய கர்நாடகா மாநில இந்திய தேசிய காங்கிரசு கட்சியின் இணைச் செயலராகவும், 1978 முதல் 1980 முடிய கர்நாடகா மாநில பொதுச்செயலராகவும் பதவியில் இருந்தவர். இவரது மாமியார் வயலெட் அல்வா, இந்திய நாடாளுமன்ற மாநிலங்களவையின் துணைத் தலைவராக செயல்பட்டவர்.
2004 - 2009 ஆண்டுகளிடையே இந்திய தேசிய காங்கிரஸ் கட்சியின் அகில இந்தியப் பொதுச் செயலராக பணியாற்றியவர்.
# மார்கரட் ஆல்வா

## அரசியல்

### நாடாளுமன்றப் பதவிகள்

மார்கரட் ஆல்வா மாநிலங்களவையின் உறுப்பினர் பதவிக்கு 1974, 1980, 1986, 1992 ஆகிய ஆண்டுகளில் நான்கு முறை காங்கிரஸ் கட்சியின் சார்பாக தேர்ந்தெடுக்கப்பட்டவர். மாநிலங்களவைத் துணைத் தலைவராகவும், நாடாளுமன்ற விவகாரத் துறை, இளைஞர் நலம் மற்றும் விளையாட்டு அமைச்சகத்தில் ராஜங்க அமைச்சராகவும் பணியாற்றியவர்.  
ராஜீவ் காந்தி அமைச்சரவையில் மனித வள மேம்பாட்டுத் துறையில் கேபினட் தகுதி பெற்ற அமைச்சராக பதவியில் இருந்தவர்.  
1999-இல் 13ஆவது மக்களவைக்கு நாடாளுமன்ற உறுப்பினராகத் தேர்ந்தெடுக்கப்பட்டார்.
# மார்கரட் ஆல்வா

## அரசியல்

### ஆளுநர் பதவியில்

மார்கரட் அல்வா 06 ஆகஸ்டு 2009 5 முதல் ஆகஸ்டு 2014 முடிய உத்தராகண்ட், இராஜஸ்தான், குஜராத், கோவா ஆகிய மாநிலங்களில் ஆளுநராக பதவி வகித்தவர்.
# அனைத்திந்திய சாதுக்கள் கூட்டமைப்பு

**அனைத்திந்திய சாதுக்கள் கூட்டமைப்பு அல்லது அகில பாரத அக்காரா பரிசத்** (Akhil Bharatiya Akhara Parishad|**ABAP**) இந்தியாவில் வாழும் இந்து சமய சாதுக்களின் உயர்நிலை கூட்டமைப்பாகும்.
இக்கூட்டமைப்பில் 14 சாது சங்கங்கள் இணைந்துள்ளது. அவற்றுள் ராம ஜென்ம பூமி தொடர்பான *நிர்மோகி அக்காராவும்* மற்றும் *ஸ்ரீதத்தாத்திரேயர் அக்காரவும்* முக்கிய சாதுக்களின் சங்கங்கள் ஆகும்.
# அனைத்திந்திய சாதுக்கள் கூட்டமைப்பு

## அமைப்பு

**அக்காரா** எனும் இந்தி மொழிச் சொல்லிற்கு *மல்யுத்த வளையம்* அல்லது *வாதப் போரிடும் இடம்* எனப் பொருள்படும்.இச்சாதுக்களின் கூட்டமைபான அக்காராவில், பெரும்பான்மையாக சைவ சமயம் மற்றும் வைணவ சமயம் தொடர்பான சாதுக்களின் குழுக்களை கொண்டுள்ளது.
# அனைத்திந்திய சாதுக்கள் கூட்டமைப்பு

## வரலாறு

*மகாநிர்வாணி*, *நிரஞ்சனி*, *ஜுனா*, *அடல்*, *அவஹான்*, *அக்னி* மற்றும் *ஆனந்த அக்காரா* ஆகிய தசநாமி சாதுக்கள், ஆதிசங்கரர் காலத்தில் உருவானதாக கருதப்படுகிறது.
கும்ப மேளாக்களின் போது அக்காரா கூட்டமைப்பின் பங்களிப்பு அளப்பரியதாகும். இந்து சமய மக்களை பிறரிடமிருந்து காப்பதற்கு, கி பி 1565-இல் மதுசூதன சரஸ்வதி என்பவர் ஆயுதம் தாங்கிய சாதுக்களின் அமைப்பை உருவாக்கினார்.
# கொக்குவில் மஞ்சவனப்பதி ஆலயம்

**மஞ்சவனப்பதி முருகன் ஆலயம்** இலங்கையின் வடபகுதியில் யாழ்ப்பாண நகரத்திற்கு வடக்கே 4 கிலோமீட்டர் தொலைவில் உள்ள கொக்குவில் என்னும் ஊரில் அமைந்துள்ள ஒரு முருகன் கோவிலாகும். 1910 ஆம் ஆண்டு இவ் ஆலயம் புதிதாக வடிவமைக்கப்பட்டது.
# கொக்குவில் மஞ்சவனப்பதி ஆலயம்

## மஞ்சவனப்பதி முருகன் ஆலயத்தின் தோற்றமும் வளர்ச்சியும்

கொக்குவில் கிராமத்தில் மஞ்சமருதிகாடு எனும் இடப்பெயருடைய குறிச்சி ஓன்று காணப்பட்டது. அவ்விடம் மேட்டுநிலமாகவும், மருத மரங்கள் நிறைந்த சோலையாகவும் அமபலவான விநாயகமூர்த்தி என்ற பெயருடைய ஆலயமும் இருந்தது. தற்போது பரிவார மூர்த்தியாக விநாயகர் இருக்கும் இடத்தில் இருந்த அந்த விநாயகர் 'மஞ்சமூர்த்தி' என அழைக்கப்பட்டு தற்போது மஞ்சவனப்பதி முருகனாக கர்ப்பக்கிரகத்தில் வள்ளி தெய்வயானை சமேதராக சுப்ரமணிய பெருமான் வீற்றிருக்கிறார் என கர்ணன் பரம்பரைக் கதையாக கூறப்பட்டு வருகிறது.  
அங்கு அவ்வாலயமும் அதற்கு முன் ஒரு கொட்டகையும் அமைக்கப்பட்டிருந்தன. இவை யாவும் ஓலையால் வேயப்படடனவாகவும் தரை சாணகத்தால் மெழுகப்பட்டும் வந்ததுடன் அந்தண பரம்பரையை சாராத சைவமரபில் வந்த ஒருவரினால் ஒரு வேளை பூசையும் இடம்பெற்று வந்தது. இவ்வாறு மடாலயமாக இருந்த இவ்வாலயம் 1817ல் கற்கோவிலாக அமைக்கப்பட்டதுடன் அந்தண மரபில் வந்தவர்களே நித்திய நைமித்திய கிரியைகளை மேற்கொண்டு வரலாயினர். ஆரம்பத்தில் சிவஸ்ரீ சின்னப்பா ஐயர் தொடக்கம் தற்போது விக்னேஸ்வர குருக்கள் வரை அவர்களது பணி மேற்கொள்ளப்பட்டு வருகிறது.
# கொக்குவில் மஞ்சவனப்பதி ஆலயம்

## மஞ்சவனப்பதி முருகன் ஆலய அமைப்பு

இந்துப் பண்பாட்டு மரபில் கட்டிட கலை, சிற்பக்கலை, ஓவியக்கலை, இசைக்கலை எனும் நுண் கலைகள் கோயில்களை நிலைகளாக கொண்டு திகழ்கின்றன. ஆலயங்கள் இறைவனின் அருள் சுரக்கும் இடமாக மட்டுமல்லாது நுண் கலைகளின் உறைவிடமாகவும் திகழ்கின்றன. இவ்வாலயத்தில் ஆகம முறைப்படி திராவிட பாணியில் கர்ப்பகிரகமும் ஏனைய பரிவார மூர்த்திகளின் ஆலயமும், கிழக்கே பஞ்ச தளங்களை உடைய கோபுரமும் அதற்கு இரு மருங்கிலும் மணிக்கூட்டு கோபுரங்களும் அமைக்கப்பட்டுள்ளன.இதில் கந்தபுராண, பெரியபுராண கதைகளை சித்தரிக்கும் வள்ளி திருமணம், சுந்தரர் கயிலைக்கு செல்லும் காட்சி , நாயன்மார்கள், முருகன் சிவனுக்கு உபதேசம்செய்யும் காட்சிகள் கலை அம்சத்தை வெளிப்படுத்துவனவாக உள்ளன. இவற்றுடன் தேரில் காணப்படும் சிற்பங்கள் விமானம் போன்றவை இறைவனின் அற்புதங்களை வடித்துள்ளன  
ஆலயத்தின் மூல மூர்த்தியாக வள்ளி தெய்வானை சமேத முருகன் சிலையானது கருங்கல்லினால் அமைக்கப்பட்டுள்ளதுடன் பரிவார மோர்த்திகளாக பிள்ளையார் கிருஷ்ணர் லட்சுமி மற்றும் நடராஜர் ஆகியவை காணப்படுவதுடன் உள் மற்றும் வெளி வீதிகளுடன் தெற்கு புறத்தில் தீர்த்தவாரியும் வடக்கு மற்றும் மேற்கு திசைகளில் மண்டபங்களும் கொண்டுள்ளது. ஆலயத்தின் தல விருட்சமாக கடம்பமரம் அமைந்துள்ளது
# கொக்குவில் மஞ்சவனப்பதி ஆலயம்

## பூசைகளும் கிரியைகளும்

ஆதி காலத்தில் ஒரு வேளை பூசை மட்டுமே செய்யப்பட்டு வந்தது. தற்போது ஆறுகால பூசைகள் இடம்பெறுவதுடன் மகோற்சவ காலத்து பதினைந்து தினங்களும் விசேட கிரியை வழிபாடுகள் வெகு விமரிசையாக இடம் பெறுகின்றன. ஆடிவேல் விழா, கார்த்திகை, சதுர்த்தி, திருவெம்பாவை, கந்தசஷ்டி போன்ற திருவிழாக்களும் இடம்பெறுகின்றன. ஆகம மரபு சாராத வழிபாடுகளான பிள்ளை விற்று வாங்கல், முடி இறக்கல், திருமண விழா போன்றவற்றையும் இறையடியார்கள் நிறைவேற்றி இறை அருளை வேண்டி நிற்கின்றனர்.
# கொக்குவில் மஞ்சவனப்பதி ஆலயம்

## ஆலயத்தின் சிறப்பம்சங்கள்

நூறு வருடங்களுக்குமேலான பூர்வீகத்தைக்கொண்ட இவ் ஆலயமானது இந்திய வடிவமைப்பாளர்களால் உருவாக்கப்படட திருத்தேர். மேலும் அதில் நுட்பமாக வடிக்கப்படட கலை அம்சங்களையும் மரபு சார்ந்த விடயங்களும் கொண்டுள்ளது சிறப்பு வாய்ந்ததாகும்.
# கொக்குவில் மஞ்சவனப்பதி ஆலயம்

## முருகன் மீது பாடல்கள்

குமாரசாமிப் புலவர் மஞ்சவனப்பதி முருகன் மீது மஞ்சவனப்பதிகம், திருவூஞ்சல், ஏசல் என்பன பாடியுள்ளார்.  
- மஞ்சவனப்பதி கும்பாபிஷேக சிறப்பு மலர்
# எஸ். ஜே. இம்மானுவேல்

**எஸ். ஜே. இம்மானுவேல் அடிகளார்** (*S. J. Emmanuel*, பிறப்பு: 1934) இலங்கைத் தமிழ் கத்தோலிக்க குருவானவரும், மனித உரிமைச் செயற்பாட்டாளரும் ஆவார். இவர் யாழ்ப்பாண மறைமாவட்டத்தின் முன்னாள் குரு முதல்வரும், யாழ்ப்பாணம் புனித சவேரியார் உயர் குருத்துவக் கல்லூரியின் முன்னாள் அதிபரும், , உலகத் தமிழ்ப் பேரவை என்ற புலம்பெயர் ஈழத்தமிழர் அமைப்பின் தலைவரும் ஆவார்.